Dávid a ngátúb, a nyǐ nyémēn, ńdɔ a ngákə kwí ábə Samuɛ̂l, á Rama, ǎ ngatíē nyé ndɔ́ŋ yǎ é mam Sául ǎ bɔ̄ nyé. Samuɛ̂l bân nyé bə́ kə́ hḿ bə́ ńtɔ̄á á bitun bí ndá á Nayoth. 19Fwé ē kə́ kɔ̄b Sául nâ: “Dávid a nə á Nayoth.” 20Sául a lómó fɔ̄ɔ̄ bəlóman nə́ bə́ kə̄ nyé bi, bə́ sɔ́ kɔ́b naa ǹkunda bəprofɛ́d ó kúligi mam, Samuɛ̂l émēn á tə́lə̄ bɔ́ ósú. Ǹsísīm Ńtondôbə ó súsú fɔ̄ɔ̄ bə́lóman bá á nyɔ́l, bə́ ngasɔ́g ódǎg bəprofɛ́d. 21Fwé yǎ étē é kə̄ kwí ábə̄ Sául, a dúgán fɔ̄ɔ̄ fə lóm bə̄lóman bəfə́, bálā bə́ ngakə̌ fə sɔ́g ódǎg bəprofɛ́d, a dúgan lóm bə̄fə́ éyɔŋ lála bálā bə́tē bɔ̂ bə́ ngakə̌ fə sɔ́g odag dzam də́dā. 22Sául a liŋán á fɔ̄ɔ̄, émēn á kōdó á sí a kə́ á Rama, a kə́ suan á mod etám ǹnén yǎ Séku, a sílí wē nâ: “Samuɛ̂l bân Dávid bə́ nə̄ vé?” Bɔ́ ai nyé nâ: “Bə́ nə̄ ábə Nayoth yā Rama.”